Οντράντσι

Το Οντράντσι (σλοβεν. Odranci, ουγγρ. Adorjánfalva) είναι μεγάλο χωριό της βορειοανατολικής Σλοβενίας, στην περιοχή Πρεκμούριε, έδρα του ομώνυμου Δήμου του Οντράντσι, του οποίου αποτελεί τον μοναδικό οικισμό. Ο πληθυσμός του χωριού ήταν 1.641 κάτοικοι το 2019 έναντι 1.740 το 2001. Το χωριό είναι κτισμένο σε μεσοσταθμικό υψόμετρο 172 μέτρα πάνω από την επιφάνεια της θάλασσας, ενώ η έκτασή του είναι 6,94 τετραγωνικά χιλιόμετρα.

To Οντράντσι αναφέρεται σε γραπτές πηγές τα έτη 1322 και 1428 με την ονομασία Αντριάντς (Adrianch, και με τη γραφή Adryanch το 1389). Η ονομασία πιθανώς προέρχεται από το *Odьr′anьci, που με τη σειρά του βασίζεται στο λησμονημένο hydronym *Odьra. Στην περίπτωση αυτή, η ονομασία του οικισμού μπορεί να μεταφρασθεί περιφραστικά ως «άνθρωποι που ζουν κατά μήκος του ποταμού Όντρα». Μία άλλη ετυμολόγηση είναι από το *Odr′anьci και το λατινικό όνομα (H)adriānus (Αδριανός), οπότε θα σήμαινε «άνθρωποι που ζουν στου (στον οικισμό του...) Αδριανού».

Ο ενοριακός ναός του χωριού είναι αφιερωμένος στην Αγία Τριάδα και υπάγεται στη Ρωμαιοκαθολική Επισκοπή της Μούρσκα Σόμποτα. Ο ναός ολοκληρώθηκε το 1967 και είναι ένα επιβλητικό οκταγωνικό κτήριο με χαμηλό θόλο και ένα τριπλό καμπαναριό (κωδωνοστάσιο).Slovenian Ministry of Culture register of national heritage reference number 3208

Παραπομπές

 Εξωτερικοί σύνδεσμοι 
 Odranci on Geopedia

Οντραντσι